CELEX: 62013TN0165
Language: ro
Date: 2013-03-20 00:00:00
Title: Cauza T-165/13: Acțiune introdusă la 20 martie 2013 — ΤΑLΑΝΤΟΝ/Comisia

1.6.2013   
            
            
               RO
            
            
               Jurnalul Oficial al Uniunii Europene
            
            
               C 156/44
            
         Acțiune introdusă la 20 martie 2013 — ΤΑLΑΝΤΟΝ/Comisia
   (Cauza T-165/13)
   2013/C 156/83
   Limba de procedură: greaca
   
      Părțile
   
   
      Reclamantă: Talanton Anonimi Emporiki — Simvouleftiki-Ekpaideftiki Etairia Dianomon, Parochis Ipiresion Marketing kai Dioikisis Epicheiriseon (Atena, Grecia) (reprezentanți: M. Angelopoulos și K. Damis, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               constatarea faptului că respingerea de către Comisia Europeană a cheltuielilor reclamantei în cuantum de cinci sute șaptezeci și opt de mii nouă sute treizeci și șapte de euro (EUR 578 937) în temeiul contractului referitor la proiectul „A sophisticated multi-parametric system for the continuous — effective assessment and monitoring of motor status in Parkinson’s disease and other neurodegenerative diseases (PERFORM)” pe baza rezultatului auditului 11-BA135-006 constituie o încălcare a obligațiilor sale contractuale și că reclamanta ar trebui să restituie Comisiei Europene suma de douăzeci și una de mii o sută șaptezeci și unu de euro (EUR 21 171), iar nu suma de patru sute optzeci și șapte de mii o sută unu euro (EUR 487 101) și valoarea despăgubirii pentru prejudiciile suferite care va fi stabilită de Comisia Europeană;
            
         
               —
            
            
               constatarea faptului că respingerea de către Comisia Europeană a cheltuielilor reclamantei în cuantum de o sută cincizeci și trei de mii o sută șaptesprezece euro (EUR 153 117) în temeiul contractului referitor la proiectul „Point-of-Care MONitoring and Diagnostics for Autoimmune Diseases (POCEMON)” pe baza rezultatului auditului 11-BA135-006 constituie o încălcare a obligațiilor sale contractuale și că reclamanta ar trebui să restituie Comisiei Europene suma de o sută patruzeci și trei de mii șase sute șaptezeci și unu de euro (EUR 143 671), iar nu suma de două sute șaptezeci și trei de mii cinci sute cincizeci și nouă de euro și șaizeci și trei de cenți (EUR 273 559,63) și valoarea despăgubirii pentru prejudiciile suferite care va fi stabilită de Comisia Europeană.
            
         
      Motivele și principalele argumente
   
   Prezenta acțiune cuprinde două acțiuni.
   În primul rând, o acțiune în răspunderea Comisiei Europene în temeiul contractului pentru executarea proiectului „A sophisticated multi parametric system for the continuous effective assessment and monitoring of motor status in Parkinson’s disease and other neurodegenerative diseases (PERFORM)” și a raportului de control nr. 11-BA-135-006, în conformitate cu articolul 272 TFUE. Mai precis, reclamanta susține că Comisia Europeană trebuie să răspundă pentru încălcarea obligațiilor sale contractuale și pentru încălcarea principiilor încrederii legitime și proporționalității.
   În al doilea rând, o acțiune în răspunderea Comisiei Europene în temeiul contractului pentru executarea proiectului „Point-Of-CarE MONitoring and Diagnostics for Autoimmune Diseases (POCEMON)” și a raportului de control nr. 11-BA-135-006, în conformitate cu articolul 272 TFUE. Mai precis, reclamanta susține că Comisia Europeană trebuie să răspundă pentru încălcarea obligațiilor sale contractuale și pentru încălcarea principiilor încrederii legitime și proporționalității.